Maktab kutubxonasi
  Maktab kutubxonasi (yoki maktab kutubxonasi media markazi ) maktabning ichidagi kutubxona boʻlib, unda oʻquvchilar, xodimlar va koʻpincha davlat yoki xususiy maktabning ota-onalari turli maqsadlarda foydalanish imkoniyatiga egadirlar. Maktab kutubxonasi media markazining maqsadi maktab hamjamiyatining barcha a'zolarining "kitob o'qish va axborot texnologiyalaridan" teng foydalanishini ta'minlashdir. Maktab kutubxonasi media markazi "barcha turdagi ommaviy axborot vositalaridan foydalanadi.Masalan, avtomatlashtirilgan va ma'lumot to'plash uchun internetdan [shuningdek kitoblardan] foydalanadi". Maktab kutubxonalari ommaviy kutubxonalardan farq qiladi, sababi ular "maktab o'quv dasturini qo'llab-quvvatlaydigan, kengaytiradigan va individuallashtiradigan o'quvchilarga yo'naltirilgan laboratoriyalar" sifatida xizmat qiladi. Maktab kutubxonasi maktabda foydalaniladigan barcha materiallar uchun markaz va muvofiqlashtiruvchi agentlik vazifasini bajaradi". Tadqiqotchilar AQShning 19-shtati va Kanadaning bir provinsiyasida o‘tkazilgan 60 dan ortiq tadqiqotlar orqali maktab kutubxonalari o‘quvchilarning muvaffaqiyatiga ijobiy ta’sir ko‘rsatishini ta'kidlaydi. Ushbu tadqiqotlarning asosiy maqsadii shundan iboratki, maktab kutubxonasi media-mutaxassislari bilan yaxshi qo'llab-quvvatlanadigan maktab kutubxonasi media dasturidan foydalanish imkoniga ega bo'lgan talablar ijtimoiy-iqtisodiy holatidan qat'i nazar, o'qishni baholashda yuqori ball olishlaridir. Bundan tashqari, Ogayo shtatida oʻtkazilgan tadqiqot shuni koʻrsatdiki, soʻrovda qatnashgan oʻquvchilarning 99,4% maktab kutubxonachilari va maktab kutubxonasidagi media dasturlari ularga maktabda muvaffaqiyat qozonishlariga yordam berganiga ishonishgan. Shunga o'xshash xulosalar haqida hisobot 2003-yilda Avstraliyada Mishel Lonsdeyl tomonidan tuzilgan.